Asztalos László módszertani ötletei - Művészeti oktatás a tanórán

1. módszer: Közös plakátkészítés – történet mesélés

Lépései:

1. Három – négy fős csapatok kialakítása
2. Rajzkártyák (Post-it) válogatása, nagyméretű rajzlap, színes ceruzák, filctollak kiosztása.
3. A kiválasztott kártyák segítségével történet kialakítása
4. Az egyes fázis rajzok feliratozása
5. A kész történet elmesélése az osztály többi csapatának

Cél: a csoporton belüli együttműködés, feladatmegosztás, idő és térgazdálkodás fejlesztése

Várható eredmény: csoportkohézió, önkifejezés, empátia és a másik elfogadása. További tapasztalat: az elkészült plakátok az osztályteremben kifüggesztésre is kerültek.

2. módszer: Adott fotó szavak segítségével újraalkotása.

Lépései:

1. Három fős csoportok kialakítása (véletlenszerű összesorsolással).
2. A csoport egyik tagja kap egy fotót, melyet nem mutathat meg a másik két csoporttársának.
3. A másik két tag rajzlapot és színes ceruzákat, vagy filctollat kapnak.
4. A fotón lévő képet szavakkal kell elmesélni, részletekbe menően, amit a két másik tag elképzel és lerajzol kötött idő alatt.
5. A fotóval rendelkező tag csak szóban kommunikálhat, semmilyen segédeszközt, mutogatást stb. nem alkalmazhat.
6. Idő függvényében újabb képek fotók bevonásával szerepcserék történnek, úgy hogy mindenki legyen „fotó elmesélő”.

Cél: a tagok közötti kommunikáció fejlesztése, erősítése

Eredmény: (a tapasztalat) a kommunikáció a feladat teljes elvégzése után is nagyon jó hangulatban tovább folyt, sok nevetéssel, magyarázattal. Észrevétlenül is az empatikus képességeket is fejlesztette ez a feladat.

**Héjja János módszertani ötletei**

1. Könyborító tervezés projekt

Az iskolánk grafikai munkaközössége felkereste az egyik ismert magyar könyvkiadót azzal a kérésssel, hogy szívesen dolgoznánk velük közösen az egyik közeljövőben kiadásra váró könyvük borítójának megtervezésében.

A kiadó örömmel vette a megkeresést és el is kezdődött a projekt előkészítése. A projektet a grafikus tanulók szakmai gyakorlatán valósítottuk meg. A valódi életből vett szituáció láthatóan motiváltabbá tette a szakmai gyakorlat résztvevőit. A munkaközösség összült és készített egy forgatókönyvet arról, hogyan fogjuk megvalósítani a projektet. Először is a felhívást találtuk ki, majd pedig megírtuk a szakmai gyakorlat menetrendjét.

A gyakorlat elején szerveztünk egy online találkozót a könyvkiadó egyik képviselőjével, aki elmagyarázta a diákoknak, hogy mire érdemes figyelni egy ilyen munkánál. Ez a beszélgetés a diákoknak és nekünk is nagyon hasznos volt.

Ezután következett a tervezés és kivitelezés napról napra.

A szakmai gyakorlat végén a könyvkiadó képviselője véleményezte az elkészült munkákat, amiből nagyon sokat tanulhattunk.

2. Kiállítás plakát tervezés

Iskolánkban rendszeresen rendezünk a tanulók munkáiból kamara kiállításokat. Ezekhez a plakátokat rendszeresen a diákok készítik el, olykor többféle verzióban. Ez azért nagyon előnyös, mert így a diákok bevonódnak a kiállítás előkészítésébe és motiváltabbá válnak.

Az órákon megvizsgáljuk, hogy az adott kiállításhoz milyen hangulatú vizuális nyelvezet illik. Amint megvannak az ötletek, elkezdődhet a kivitelezés. A plakátokon rendszerint többen is dolgoznak, így tényleg egy életszerű szituációban érezhetik magukat a diákok, mert a való életben is így működik ez a folyamat egy kreatív stúdióban.

Ez a gyakorlat továbbá átültethető más tanórákba is, illetve bekapcsolódhatnak más tantárgyak oktatói a kreatív munkába.

**Petri\_Gergő módszertani ötletei**

1. módszer

Petri Gergely jógagyakorlatokkal és stresszoldó feladatokkal gazdagodott: pl. keresztbe lendítő kezek, órai tánc, mozgás csökkenti a szorongást. Ujjgyakorlat a kisujjtól a hüvelykujjig összeérintjük az ujjainkat, közben lassan számolunk – a vérkeringés lelassul. Légzőgyakorlatok, mélylégzés szintén csökkenti a stresszt. Figyelmes hallgatás gyakorlat: párokban egymással szembe hang nélkül a pár egyik fele szó nélkül, a szeme segítségével el kíván mondani valamit a párjának. Aki amikor úgy érzi, hogy átment az üzenet, akkor ezt hangosan kimondja, majd szerepet cserélnek a résztvevők: aki eddig az üzenetet küldte, most várja és fordítva. Az üzenet átadása után a kommunikációban résztvevők szóban is elmondják, hogy mit próbáltak hang nélkül elmondani.

2. módszer

A mindfulness gyakorlása a kreatív tervezés gyakorlaton, a dupla-órák felénél.

Ez egy kb. 5 perces meditációs gyakorlat.

A csoport csukott szemmel elcsendesedik, a légzésünket lelassítjuk, közben én mondom, hogy mire koncentráljanak, pl.:

"Érezzük a testünk két végét, a fejtetőt és a lábujjakat, ebben a szakaszban van most  a testünk, ezt fogjuk végigjárni a tudatunkkal.

Lentről kezdjük, a lábujjaktól, a lábfejen keresztül eljutunk a bokáig, stb, stb. "

Végül a fejtetőn keresztül kilépünk a tudatunkkal a testünkből és az egészre holisztikusan tekintünk.

A mindfulness gyakorlat arra is jó, hogy az én-tudat testi részét erősítsük.

**Rideg László – módszertani ötletek**

1. Prezentáció készítése Canva programmal

A Canva egy olyan ingyenesen is használható online képszerkesztő program, aminek a segítségével lehetőség van csoportmunkában, közösen prezentácók készítésére. Lehetővé teszi a diákok számára, hogy ugyanazt a prezentációt a team tagjai önállóan, de mégis együttműködve szerkesszék, fejlesszék, alakítsák, közben a tanár is figyelemmel tudja kísérni a munkafolyamatot, így szükség esetén tanácsokat, segítséget is tud adni. Egy példa konkrét alkalmazásra: Csoportokat alakítunk az osztályon belül. Minden csoport önálló produktumot (egy-egy prezentációt) hoz létre. A feladat a romanika, gótika, reneszánsz és barokk építészet bemutatása. A csoport tagjai felosztják a feladatot egymás között – képek, illusztrációk keresése, beszerkesztése, stílusjegyek bemutatása a képekhez, illusztrációkhoz kapcsolódóan, jellegzetes építészeti megoldások bemutatása a képekhez, illusztrációkhoz kapcsolódóan. Mivel a feladatot online módon oldhatják meg, nem órai, hanem otthoni elvégezhető. Az órán a munkák osztály előtti bemutatása történik. Mielőtt elkezdik, érdemes a csoportoknak egy ötletbörzét tartani tanári irányítással. Az ötletbörze eredményét érdemes/lehet cédulákon rendszerezve rögzíteni – ehhez ajánlom az online Miro programot.

1. Egy inkább osztályfőnökök számára használható módszer annak érdekében, hogy a diákok tudatosan keressék, örökítsék meg élményeiket, így találják meg az örömöt a tanulásban, az iskolai életben vagy azon kívül. Segíti az önismeret fejlődését. Segíti a tanár számára az osztály megismerését, a tanulók is jobban megismerik egymást, így növelheti a csoportkohéziót.

A diákok kapnak egy papírt a hét napjaival – színekkel elkülönítve a napokat. Erre minden naphoz jegyezzenek fel egy-két dolgot, ami különleges volt, amire az adott napon felfigyeltek, észrevettek. Valami olyat, ami számukra akkor fontos volt! Ez a dolog lehet bármi: tárgy, hely, személy, étel, tevékenység, … . Az a fontos, hogy érezzen valamit, elgondolkodtasson. Készítsenek róla egy képet, rajzot erről úgy, hogy gondolják át mi miatt tartják fontosnak. Íranak róla egy-két szóval, hogy milyen benyomásokat érzéseket váltott ki belőlük. (Fakultatív lehetőség: készítsenek róla egy rövid diasort.) A következő heti osztályfőnöki órán, aki akar, beszámolhat róla. A lényeg, hogy csinálják.